ming030890/wiki-yue-high-quality huggingface dataset:
巴黎機場

巴黎戴高樂機場。
巴黎鄂利機場。
巴黎勒布爾謝機場。

法蘭西島
巴黎戴高樂機場：巴黎乃至法國最大嘅機場，主要服務國際航班。
巴黎鄂利機場：巴黎第二大機場，主要服務國內航班。
巴黎勒布爾謝機場：巴黎航展嘅舉辦場地。
巴黎機場集團：負責營運以上三座民用機場嘅半國有集團。
維亞古布里107基地：法國陸軍、空軍同憲兵嘅聯合基地。

法蘭西島以外
以下機場位於法蘭西島以外，但係會被廉價航空公司包裝成「巴黎機場」：
寶維－鐵耶機場，位於巴黎北邊嘅上法蘭西大區。
莎隆－華特理機場，位於巴黎東邊嘅大東部大區。

美國
巴黎市立機場，位於阿肯色州巴黎市。
閣斯機場，位於德薩斯州巴黎市，曾經係美國陸軍航空兵基地。
巴黎歌劇院芭蕾舞團

巴黎歌劇院芭蕾舞團（Paris Opera Ballet；法文：Ballet de l'Opéra national de Paris）係法國一個極具影響力嘅芭蕾舞團，始創於 1669 年，係世上最古老嘅芭蕾舞團。
巴黎火焰

《巴黎火焰》（Flames of Paris；俄文：Пла́мя Пари́жа）係一齣四幕芭蕾舞劇，故仔建基於法國大革命，首演於 1932 年 11 月 7 號。
惡毒老人同盟

《惡毒老人同盟》（英文：The Wicked League），係香港電視網絡拍嘅電視劇，由姜大衛、元華、郭鋒、白彪、黎彼德、李風、馮素波、謝月美、鄭恕峰、王青、黃文慧領銜主演，喺2013年9月開拍。

故事大綱
所謂「家有一老，如有一寶」，但係好多老人家喺生活上經常受到歧視。呢個故事嘅五位主角就係受盡自己家人、同事同朋友歧視嘅老人家。一次機緣巧合，五人聚埋喺一齊並決定對睇唔起佢哋嘅人報復，所以組成咗「惡毒老人同盟」。呢套劇以輕鬆嘅黑色幽默手法帶出現今社會老人家會遇到嘅問題同困難，希望觀眾可以了解老人家嘅難處同對佢哋孝順啲。
惡法

惡法，通義霸道，係指當權者立法限制人民言行，規定只要跟著做，無得反對。同佢相反，人人自律愛守護係叫做良法(善法)，係理想王道。

惡法特徵
只有少數人意志。
只有少數人得益。
反歷史規律，局限生產力發展。
而家法律界流行一個問題，就係"惡法非法"，定"惡法亦法"。結果出現兩大立場，自然法學派堅持"惡法非法"，而分析法學派堅持"惡法亦法"。

香港惡法
香港反共人士，長期指出人大修憲同香港特區政府、香港立法會建制派係香港惡法源頭！中共統治香港後打壓民主自由力量，用DQ手段否定民選議員資格，反對多數選民意願；唔準香港人搞公投，亦無可能由香港一方「合法」提出或投票得唔得香港獨立。因為良法可以公投獨立，好似東南亞獨立運動、非洲獨立運動（由西方獨立出去建國），又有蘇格蘭獨立運動。

台灣惡法
台灣一個西化民主主義主權國家入面又有班友會用惡法一詞。

大陸惡法
反共法輪功報紙大紀元有個惡法專題，成日專係有好多針對大陸法律新聞。
惡病質

惡病質係因為病而引起體重下降、肌肉減少、無胃口嘅症狀，通常係癌或者愛滋病引起嘅併發症。
惡魔之星

惡魔之星（粵拼：ngok3 mo1 zi1 sing1；英文：DEMONSTAR），又嗌雷電戰機（leoi4 din6 zin3 gei1），中國大陸嘅山寨廠商又嗌雷電Ⅲ，係美國Mountain King Studios負責出嘅第一人稱類射擊遊戲兼星球大戰類遊戲。1997年12月31號出版，家下凈得PC平台嘅Windows家族有得玩。
個遊戲主要負責Terran基地喺太空嗰9大不明星球嘅太空同上空領域入面，射殺啲侵略者。
喺中國大陸，呢個遊戲之所以俾山寨廠商嗌成「雷電Ⅲ」，係因為佢個遊戲借鑒咗好多雷電系列遊戲嘅成份嚟整。加上呢個遊戲發佈時，雷電系列已經發佈咗第一、二部同DX嗰三部遊戲作品。但隨住Seibu喺2005年3月31號宣佈真正嘅雷電Ⅲ（後嚟俾TAITO收購）發行兼喺2006年3月17號發佈咗PC版之後，好少中國大陸嘅山寨廠商會噉嗌。不過佢喺舊版Windows入面，有時安裝聲卡硬件提供嘅CD-ROM入面都捆綁咗呢個遊戲嘅安裝包，但佢係測試版。
佢屬下重有兩部隱秘任務嘅分作，而佢屬下嘅傳統版（DEMONSTAR: CLASSIC）同完整版唔同嘅係，傳統版有同Reflexive公司（2010年執咗笠）夾手出過，冇咗編輯地圖同調試模式。

遊戲系統
關卡同難度
呢個遊戲完整版有18關，測試版凈得6關，而且喺遊戲設置入面先至校到難度同控制、效果設置選項。難度有4個，分別係Easy、Normal、Hard同Insane。遊戲雖然可以接受雙人玩，但2P唔可以直接一個開。
分數同命數
分數喺界面嘅左上角（1P）同右上角（2P）出現。中間顯示歷嚟嘅最高分。喺分數下邊啲飛船仔屬命數，一般一開始時有4條，可以喺隨住遊戲深入而攞到或打出成就嚟加命，命數冇上限。
炸彈同血量系統
佢喺屏幕左下角（1P）同右下角（2P）出現。其中炸彈喺上邊出現，血量條喺下邊出現。若果難度越高，掂到敵人掟啲子彈嘅話，血量條扣得越多。

問題
佢個遊戲主程序雖然喺Windows平台（98及之後出嘅版）都玩到，但係佢嘅幫助文件屬hlp格式，若果喺Windows 98、2000、ME、SE、CE、XP及2003都可以打開睇到hlp文件入面啲詳細幫助同道具信息。不過從Vista系統開始，之後出嘅Windows版本當中，因為hlp文件架構改咗凈支持Windows系統，所以其它同Windows系統無關嘅hlp文件內容都打唔開，必須要通過UniExtract解壓出嚟先至睇到。
惡魔獵人系列

《惡魔獵人系列》（Devil May Cry），中國大陸又嗌鬼泣，係 Capcom 出嘅一隻斬殺遊戲系列。
惡胎

惡胎（英文名：Womb Ghosts）係2010年一套由羅守耀執導及監製嘅恐怖港產片，2010年3月首影，由周秀娜、林雪主演，呂慧儀、黎諾懿、邵美琪、谷祖琳、鄧上文、盧頌之、裴殷及陳俞希等參演。
惡露

惡露（lochia）係女人生仔後有機會會喺陰道處排出嚟嘅液體，生產過程入面會有啲液體留喺陰道入面，所以呢個係正常嘅生理現象。
惡樓

惡樓（ok3 lau4，日文：悪樓），按日本傳説，係條住喺吉備國（而家嘅岡山縣）嘅大魚怪，會吞咗行近佢嘅船，既係妖怪，亦係邪神。
惡魔城系列

惡魔城（日文：悪魔城ドラキュラ、キャッスルヴァニア；英文：Castlevania）係日本電子遊戲商科樂美推出嘅電子遊戲系列。
市原由美

市原由美 ，係日本嘅一個女藝人同埋配音員。
市原大嗣

市原大嗣（1987年4月24號—）係日本足球員，司職後衞，效力過大分三神，及鳥棲砂岩。
市原聖曠

市原聖曠係日本足球員，教練，執教過日本女子足球代表隊。
市地洋子

市地洋子 ，係日本嘅一個女演員。

拍過嘅作品一覽
呢個表唔完整，歡迎加料。
市場

市場，係互通有無，商業貿易嘅集中地，例如墟，嗰度會有買家、賣家、產品、需求、供應、價格、報價同埋交易嘅地方。欠缺以上其中一樣都唔可以成為市場，例如陳列室、展覽會。
喺經濟學上，市場係任何地方或場合中，買家同賣家交易商品或服務嘅地方。
有話「冇買家，即係冇市場」。

買家
睇埋：消費者行為
買家主要有兩種：
消費者：佢哋有消費慾望，喺商品市場買商品自用。
採購商：佢哋係代人買貨，為咗加工生產，轉賣圖利嘅人。按照客人同市場需求而作出供應，一買一賣嘅交易。

產品
產品分為幾種：
商品：係可以見到，可以摸到嘅實物，佢哋可能係現貨或者係期貨。
服務：係勞務供應者提供嘅勞動，分智力同埋體力勞動兩種。例如法律顧問、快遞服務。
智識產權：例如版權。
市原充喜

市原充喜（1986年1月31號—）係日本足球員，司職後衞，效力過千葉JEF聯。
市場佔有率

市場佔有率（英文：market share）係指一間公司或者一件產品霸咗同類產品嘅銷售量當中幾多 %。
張莉莎

張莉莎（英文：Suyen Cheung，1985年7月6號—）係香港無綫電視前女藝員，參選過2010年香港小姐競選，之後做過幾個節目主持，包括《華麗明星賽（中文：華麗明星賽）》同《香港美食100強（中文：香港美食100強）》。

簡歷
張莉莎本嚟係位模特兒，做過𡃁模組合「JellyGirls」嘅成員，亦做過張敬軒《曝光》MV嘅女主角。2010年無綫電視放寬香港小姐競選參選資格，畀有模特兒約在身嘅人參選，張莉莎就報名參選，順利入圍決賽十五強，參選編號2號。雖然最後佢攞唔到主要獎項（只係攞「最受現場觀眾喜愛佳麗獎」），不過無綫電視都同佢簽約做藝員，主要工作係做節目主持，到2012年離開。
張茂鈺

張茂鈺，台灣激進親中派中國和平統一黨政治人物，依家係黨主席。
張茵

張茵（1957年—），係香港親中派生意人同政治人，玖龍造紙董事長，香港再出發大聯盟發起人之一。
張若錡

張若錡（英文：Angus Cheung，1996年5月25號—），前名張穎琪，係香港模特兒，2011年重讀緊書就已經開始做模特兒工作，包括香港動漫節女郎，之後喺香港專業教育學院讀公關課程。佢喺2019年出頭一本寫真集《張若錡◇錡遇Angus》。
張英才

張英才（1934年9月15號—2023年6月14號）係香港電視劇男演員同配音員，1950年出道。祖籍湖南，喺英屬香港出世同大，讀過香港華仁書院。
天柏路公園

天柏路公園，香港公園之一，遊樂場之一，喺天水圍天柏路，英文叫Tin Pak Road Park。行政上歸元朗區。設施有排球場、籃球場。
天曚光

天曚光（粵拼：tin1 mung1 gwong1；英文：dawn）係太陽就快出嚟，臨近天光嗰段時間。由夜晚黑個天「黑鼆鼆」乜都睇唔倒慢慢勉強睇倒啲嘢嘅一段短時間。書面語寫做黎明，古時叫旦。

類
天文天曚光：太陽喺地平線下面十八度至十二度之間。
行船航海天曚光：太陽喺地平線下面十二度至六度之間。
民間天曚光（civil dawn）：太陽喺地平線下面六度以上。

緯度
睇天曚光個人所處嘅緯度影響天曚光嘅長短（有幾耐），赤道地方，廿分鐘多少少，南北極付近有成幾個星期。越近兩極，即緯度越高，天曚光就越耐。

物理
日出就係太陽喺地平線出現嗰一下。日出前，天有啲光，係因為大氣之中有塵，將重喺地平線下面嘅陽光散射，紅黃嘅光波幅長，折射角度大，會先睇到，呢啲光就係天曚「光」——霧光。

文化
天曚光有雞啼，農業社會時期嘅廣東地區，啲人會開始做嘢。
印歐神話有天曚光女神（或黎明女神），同男嘅太陽神唔同，中包括希臘嘅 Eos ，羅馬嘅 Aurora，印度嘅 Ushas ，同斯拉夫嘅 Zornitsa。
天柏路

天柏路（英文：Tin Pak Road）係香港新界元朗區天水圍一條南北向嘅車路，由天城路、天湖路交界去到香港管理專業協會羅桂祥中學，長0.6公里。
天柱

天柱係中國貴州黔東南下轄嘅一個縣，有2201平方公里咁大。
天桃木

天桃木（粵拼：tin1 tou4 muk6；學名：Mangifera persiciformis），又嗌扁桃（bin5 tou4），係漆樹科芒果屬嘅常綠喬木，原產中國華南、西南地區，而家喺廣東、香港、廣西同臺灣、雲南地區可以搵到。

樣
植株高10～19m，樹幹筆直，樹枝係暗啡兼冇毛嘅圓柱體，有條紋，樹冠有啲似寶塔。葉薄、革質、個樣似窄嘅披針或綫狀披針噉。花黃綠色，冇毛，入面有4～5條突出嚟嘅脈紋，有4～5嚿橢圓形嘅花瓣。果樣似揼扁咗嘅桃噉，但肉薄兼籽大。籽樣介乎圓角菱形到圓角平行四邊形。

用途
植株可以做園林植物同綠籬植物，亦可以做行道樹；佢嘅果可以食得。
志蓮淨苑

志蓮淨苑（粵拼：Zi3 nin4 zing6 jyun2；英文：Chi Lin Nunnery）係香港一個佛教非牟利慈善團體嘅佛廟。佢會定期咁舉行法會。
志蓮淨苑嘅院址係喺香港九龍鑽石山嘅志蓮道五號。嗰棟院寺堂以仿唐原木結構建築為特色，同周圍嘅斧山公園同南蓮園池結合做大型嘅仿唐建築群，係香港嘅特色建築同景點之一。志蓮淨苑亦係香港唯一嘅「女眾十方叢林」，為咗由各地而嚟嘅女性高僧提供修道場所。

歷史
響 1934 年由葦庵法師同覺一法師，喺藍昌源等居士嘅幫手之下，成立咗一所佛教女眾十方叢林，做僧侶清修嘅場地。嗰時好多難民因為國共內戰而走難湧入香港，唔少聚居喺黃大仙同鑽石山嗰頭嘅木屋區，社會福利服務嘅需求好大，所以志蓮淨苑就喺 1948 年搞義學為啲窮嘅細路仔提供教育。1957 年重開埋非牟利嘅孤兒院同老人院，收容啲貧苦無依嘅人。
喺 1988 年 5 月，香港政府因為要起大老山隧道而拆咗志蓮淨苑同周邊嘅木屋區，政府嘅市區重整計劃同熱心人士嘅支持（尤其是係藝術界同演藝界），造就咗志蓮淨苑嘅重建計劃，首先就重建護理安老院、志蓮中心，跟手就係佛寺、學校、同蓮苑。志蓮淨苑嘅重建工程喺 1989 年展開，全部重建工程響 2000 年 5 月 18 日搞掂，並正式咁啟用。
護理安老院（左）及志蓮中心（右）
佛教志蓮學校

殿堂
天王殿
大雄殿
觀音殿
萬佛塔
從東門望向第一進庭園區
連接「南蓮園池」與志蓮淨苑的「山門」的「平橋」，橋柱上寫有遊園的守則，橋下是鳳德道。
志蓮淨苑嘅殿堂係以大唐嘅傳統木構建築做板，採用天然嘅材料，殿堂嘅木構件，都係以榫接嘅方式組合，唔使用釘，比例和諧。殿堂供奉嘅佛菩薩像依據佛經嘅描述，參照盛唐嘅造像風格，厚重端麗，佢哋嘅造型、手印、執持法器都唔同，彰顯諸佛菩薩特有嘅願力同德行。
成個殿堂南、東、西邊設三個大門，分別係「山門」、「東門」同「西門」。整體建築佈局係「三進三重門一院」：
第一進（闊66米，深36米）
山門
蓮池
長明燈
長廊
天王殿
鐘樓
鼓樓
第二進
大雄殿
客堂
藥師殿
祖堂
觀音殿
臥佛殿
淨土經變圖
第三進 
葦公紀念堂/五觀堂
法堂
藏經樓
方丈室
念佛堂
一院
萬佛塔

建築特點
志蓮淨苑用盛唐敦煌莫高窟嘅第 172 窟北「觀無量壽經變」圖做佛寺嘅設計規劃藍本，以中軸線做主體佈局，呈現對稱、均衡嘅唐朝建築風格。小部份嘅建築手法採用日本嘅「和樣」形式。全棟建築物完全以檜木打造，是現在世界上最大的手造木構建築群。「西方淨土變」又會嗌做「阿彌陀經變」，估計係敦煌石窟最早出現嘅經變之一，所謂「經變」，即係將佛經嘅內容「變」做圖畫，甚至係雕塑嘅尊像，「西方淨土變」就係用圖畫嚟描述西方極樂世界。

山門
山門又嗌做「三門」，即係三解脫門咁解。為面闊三間進深兩間單檐歇山頂，柱頭用出兩跳五鋪作偷心造，令拱出耍頭上承替木，泥道拱承枋隱刻慢拱，補間用蜀柱承散斗。正面心間開板門，兩盡間施直欞窗。

天王殿
天王殿的重檐歇山頂和鎏金鴟尾
天王殿嘅設計參考咗敦煌壁畫同埋日本平等院嘅鳳凰堂。面闊五間重檐歇山頂施鎏金鴟尾，上檐三間，用雙抄雙昂四出跳七鋪作承令拱出耍頭，第三跳計心造，泥道拱承枋隱刻慢拱。心間開板門，兩盡間施直欞窗。副階用材就偏細，出檐短於上檐，心間出單材華拱一跳四鋪作，兩補間均出一跳，補間與柱頭泥道拱連為鴛鴦交首拱。盡間稍間之柱用一斗三升把頭絞項造出昂形耍頭。轉角鋪作均與心間同，角縫出批竹角昂。

蓮花池
蓮花係佛教嘅法花，係純淨無染咁解。四個蓮花池係跟住「淨土經變圖」展現嘅阿彌陀佛淨土嘅七寶池同八功德水嚟設計。

鐘樓、鼓樓
兩樓皆面闊進心一間，無平座層，上施四角攢尖頂飾寶珠。用雙補間，雙抄五鋪作上承令拱唔出頭。拱眼壁開團窠形氣窗，四壁用直欞窗。

大雄殿
大雄殿用山西五台山佛光寺東大殿做板，縮七間做五間，並且用推山延長正脊，單檐廡殿頂上施金鴟尾。斗拱鋪作與佛光寺幾乎全同，不同在補間加添了斗子蜀柱於闌額上承第一層枋，枋間不用散斗。柱頭鋪作為雙抄雙下昂七鋪作令拱替木出耍頭，第二跳計心承泥道拱慢拱，扶壁用泥道拱慢拱合兩組。補間為蜀柱承枋，出兩跳，第一跳承駝峰，第二跳承令拱耍頭。心間石兩稍間開板門，兩盡間係直欞窗。

南蓮園池
内文：南蓮園池
同志蓮淨苑對應嘅南蓮園池係一座古式園林，面積達三點五萬平方米，山、水、林木同建築小品嘅建設同佈局，都係依照大唐嘅風格，南蓮園池以每年一蚊嘅象徵式收費委託志蓮淨苑管理、營運同保育。除咗咁，志蓮淨苑亦都負責公園嘅設計、監督建造同埋日常維修工作。
志村謄

志村謄（1993年3月11號—）係日本足球員，打後衞位置，效力町田澤維亞。
志留紀

志留紀係古生代入面第三個紀，響4.43億年到4.19億年之前，即係響奧陶紀之後、泥盆紀之前。
地質時代
志村由美

志村由美 ，係日本嘅一個女藝人同埋配音員。
志淙意廣東歌

志淙意廣東歌（英文：Chi Chung's HK-Pop Choice）係香港商業電台叱咤903嘅節目，連埋廣告每集係一百二十分鐘。主持係黃志淙。節目有10集，響2021年9月6號至2021年9月17號星期一至五晚上九點至十一點播放。節目都係主要播放廣東歌做主打。
志村駿太

志村駿太（1997年4月26號—）係日本足球員，司職中場，效力群馬草津溫泉。
志治達雄

志治達雄（1938年10月20號—）係日本足球員，司職前鋒，曾經喺1961年爲日本足球代表隊出場1次，入咗1球。
志記鎅木廠

志記鎅木廠（英文：Chi Kee Sawmill & Timber）係香港舊史一間鎅木廠，廠址喺新界古洞馬草壟路，2022年因為畀政府收地而停業。

簡歷
志記鎅木廠1947年正式開業，嗰時喺北角渣華道，經過幾次搬遷，1983年開始喺古洞營運。2018年政府為咗新界東北發展計劃，要求向志記鎅木廠收地，經過四年拉鋸，終喺2022年9月27號畀當局派員執行收地，有700噸木材同機器未趕得切搬走。
志村滉

志村滉（1996年4月27號—）係日本足球員，司職守門員，效力磐田山葉。
志知孝明

志知孝明（1993年12月27號—）係日本足球員，司職中場，效力福島聯。
師生戀

師生戀係指教師同學生產生愛情，甚至有「性關係」。無論有冇性行為，定係同性關係，定係年齡差距，師生戀已引起社會討論，同個人反思。由於各國都有法定性愛年齡，因此有部份師生戀個案會令老師惹上官非。

刻板印象
以為單身男教師較容易同女仔發生「關係」，但實際上已婚教師或女教師出現師生戀問題亦唔係少見
。

文藝作品
言情小說《窗外》，由臺灣作家瓊瑤描寫男教師、女學生之間師生戀。
少女漫畫《魔女的條件》，由日本漫畫家綾瀨百合子描寫女教師同男學生之間師生戀，並由TBS電視台拍攝成電視劇。
更多以師生戀為題材嘅作品，睇師生戀題材作品。
席氏

席係唐人姓氏，喺《百家姓》裏頭排第133位。

名人
席家宜：香港馬主
呢篇席氏係同姓氏有關嘅楔位文章，重未寫完嘅。麻煩你幫手充實佢。
師順通路

師順通路（泰文：ถนน ศรีสุนทร ，英文：Thanon Sri Sunthon）係泰國布吉島上嘅一條公路。地圖上標號4025。從素林海灘往東行，全長18公里、入大朗鎮響鎮南轉盤同貼嘉莎芝路交匯。
師爸

師爸（粵拼：Si1 Baa4，英文：See-Bar）係一套喺1980年上畫嘅港產片，由周潤發、余綺霞、喬宏、白鷹、王青、姜南主演，余允抗導演。
席慕蓉

席慕蓉（粵拼：zik6 mou6 jung4；1943年10月15號—）係中華民國現代中文散文家、詩人、畫家。佢喺國立臺灣師範大學美術系畢業。

詩集
《七里香》，1981年。
《無怨的青春》
《時光九篇》
《邊緣光影》
《迷途詩冊》
《我折疊著我的愛》
《以詩之名》 
《當夏夜芳馥》詩畫精選輯
帳幕

帳幕係可以週圍搬嘅建築，由支架同布搭建，舊時係遊牧民族嘅屋企，依家通常用響露營，所以又叫營幕。
師父有請

《師父有請》（英文：Master's Talk）係一套由邵氏兄弟國際影業製作發行嘅玄學節目，主要講到各生活喺玄學上面嘅嘢，由麥玲玲同林盛斌主持。
個節目喺TVB Anywhere以及MyTV Super平台，喺2021年2月9號到4月27號，逢禮拜二上架播出一集，每集45分鐘。 之後節目再安排喺2021年12月6號到12月24號禮拜一、二、四、五21:30-22:30喺無綫電視J2台播。
小西灣邨

小西灣邨係香港嘅一條公共屋邨，喺香港島柴灣小西灣小西灣道10號，一共有12座樓，1990年入伙。
小西灣體育館

小西灣體育館（英文：Siu Sai Wan Sports Centre）係香港一間室內體育館，喺香港島小西灣小西灣道15號小西灣綜合大樓2到4樓，2011年7月開張，由康樂及文化事務署管理。主場用咗落地玻璃，可以透入天然光。

設施
1個多用途主場：可以用嚟做8個羽毛球場、4個籃球場或4個排球場。
2個活動室：面積分別係190、209平方米
1個乒乓球室：有12張乒乓波檯
1個兒童遊戲室
小見幸隆

小見幸隆（1952年12月15號—）係日本足球員，司職中場，曾經喺1978～1980年間爲日本足球代表隊出場6次。
小記者大人物

《小記者大人物》（Big World in Tiny Eyes）係香港電視娛樂製作嘅兒童節目，由小學生做採訪。節目由2019年9月29號到2020年3月15號逢禮拜日喺17:30 - 18:00播。
小西雄大

小西雄大（1998年4月18號—）係日本足球員，司職中場，效力德島漩渦。
小見川千明

小見川千明（粵拼：siu2 gin3 cyun1 cin1 ming4，1989年11月11號—）係日本嘅一個女藝人同埋配音員。
小說

小說（粵拼：siu2 syut3）係一種文學形式，一般描寫人物故事，塑造多種多樣嘅人物形象，但亦有例外。佢係擁有完整佈局、發展同埋主題嘅文學作品。而對話係唔係具有鮮明嘅個性，每個人物講嘅嘢係唔係有獨特嘅語言風格，係衡量小說水準嘅一個重要標準。
同其他文學形式相比，小說嘅容量較大，佢可以細緻咁展現人物性格同人物命運，可以表現錯綜複雜嘅矛盾衝突，同時重可以描述人物所處嘅社會生活環境。小說嘅優勢係可以提供整體嘅、廣闊嘅社會生活。

歷史
喺19世紀以前，東西方嘅小說可以話係獨立發展。

中國
内文：中國小說
中國最著名嘅四大小說，分別有《紅樓夢》、《水滸傳》、《三國演義》同《西遊記》。

西方
喺17世紀之前嘅歐洲，「小說（novel）」呢個字嘅意思其實係指小故事同長篇嘅散文之間嘅一種短故文學形式（相當於家陣所謂嘅短篇小說）。例如，塞萬提斯《模範小說集（novela ejemplares）》係短篇嘅故事集，不拘泥於當時嘅散文形式，而創造出一種「新嘅故事敘述」。
另一方面，塞萬提斯所寫嘅《唐吉訶德（Don Quijote）》（1505-1515年）表現出作者嘅世界觀，同時亦呈現人物嘅成長同埋糾葛、心理嘅變化，同近代嘅作品一樣，佢主要嘅着眼點在於「個體」。因此佢被稱為「近代小說之祖」。因為同樣理由，笛福同佢創作嘅《魯濱遜流浪記 - Robinson Crusoe》（1719年）亦被普遍認為係「近代小說之祖」。
近代小說嘅起源，係18世紀喺法蘭西所流行嘅書信體小說（以信嘅形式或互通書信形式創作嘅文學）。近代小說嘅發展，一般認為同18世紀以後英國、法蘭西等地中產階級嘅勃興息息相關。呢啲識字率比較高而且較為有錢嘅人成為其佢主要嘅讀者群，亦即係話，近代小說係因應佢獨特嘅需要而發展嘅。

分類
小說嘅體系異常龐大，以唔同方式分類都可以分出唔同而且眾多嘅類別。

按篇幅分類
微型小說
短過短篇嘅小說完全合乎瞬息萬變嘅現代社會中生活忙忙碌碌嘅人嘅閱讀習慣。幾乎每日都可以睇到啲人為呢類小說賦予新名詞同埋新定義，例如極短篇、精短小說、超短篇小說、微信息小說、一分鐘小說、一袋煙小說、袖珍小說、焦點小說、瞳孔小說、拇指小說、迷你小說等，數都數唔晒，連專門嘅文學研究者亦好難如數家珍分敘佢嘅定義，一般人更容易混淆。
一般認為微型小說嘅篇幅應該係兩千字以下。因為題材通常係生活經驗嘅片段，因此可以係有頭無尾、有尾無頭、甚至無頭無尾。高潮放喺結尾，高潮一出即刻完，營造餘音繞樑嘅意境。由於比短篇更短，字句亦需要更加精練，題材可以見微知著嘅比較好。一個意外嘅結局雖然可以吸引眼球，但文章短得嚟都要有伏筆呼應，甚至同畀讀者意外相比，更應該重視帶唔帶到感動畀讀者。
短篇小說
平均字數一萬左右嘅小說會被劃歸短篇小說。喺佢特色中有所謂三一律——一人一地一時，亦即係減少角色、縮小舞台、短化故事中流動嘅時間。另外，雖然佢哋成日惜墨如金，但一般認為短篇小說都係要符合小說嘅原始定義、亦即係對細節有足夠嘅刻劃，絕唔係長篇故事嘅節略或綱要。
中篇小說
平均字數三至四萬嘅小說，一般來講係較容易成功嘅小說。因為對初學者嚟講，寫作長篇易陷入多數情節造成凌亂難收嘅困境，而寫作短篇唔係轉折太少而單調、就係轉折太多但就顯得擁擠。呢個時候考慮將原本嘅構想改成中篇係一個廣受推薦嘅建議。
長篇小說
字數在六萬字以上會被劃歸長篇小說。如果作者打算表現人生中常見嘅錯綜複雜嘅關係，就要寫咁大篇幅。通常就算筆調輕鬆嘅長篇小說，亦會有一個內裏嚴肅嘅主題，唔係就好易搞到零散或者冇晒組織。初心者寫長篇小說最需注意全局對主題嘅呼應、結構嚴密性、以及避免重複矛盾或缺漏。
媒體播放器

媒體播放器即係依家啲人所講嘅MP3/MP4亦都可以話係可以播放影片同音樂嘅嘢。
婺源

婺源係中國江西上饒一個縣，總面積2947平方公里，人口33萬。
婼羌

婼羌係喺中國新疆巴音郭楞嘅地方，家下係個縣，叫婼羌縣，簡化字寫做若羌县。係全中國面積最大嘅縣。
媒體心理學

媒體心理學（media psychology）係心理學嘅一門，專門研究媒體創作相關嘅行為，簡單例子有研究人打機嗰陣嗰啲認知過程。
媽咪Kingdom

《媽咪Kingdom》（英文：Mami Kingdom）係香港電視娛樂製作嘅育兒資訊節目，由周雅霏同陳子豐主持，2022年2月12號到4月16號逢禮拜六20:00-20:30喺ViuTV播出。節目會講懷孕同育兒相關嘅話題。
婺川

婺川係中國貴州遵義下轄嘅一個仡佬族苗族自治縣，有2777平方公里咁大。
婺川家陣畀中共政府簡化寫成「务川」（對應正體字：「務川」）。
媒

媒，又叫做媒人，為兩家說親嘅人，撮合婚姻。如說文寫，「媒。謀也，謀合二姓。」又鄭玄箋，「媒者，能通二姓之言，定人室家之道。」古時若要兩家結親，就要有媒，幫兩家做中間人，定好親事。如此亦衍生出媒介之意。
舊時女人做媒，叫做媒婆、媒人婆，而媒人嘅工作就稱為做媒。古有三姑六婆，媒婆都係其中之一。媒亦有冰人之名，出自晉書索紞傳，令狐夢見冰下之人作媒。古時認為冰未解之際，陰陽交替之時，咁就啱婚姻。
遠古唔使媒，知母不知父，條村要多人力，到時到候自然野合。後尾世間事，越來越複雜，要有禮法。男女分隔，就有明媒正娶依回事，必須要有媒，為兩家說親，咁先合禮數。若然成婚，媒人可以收到報酬，叫做媒人利市。若然有無可奈何之因，仍有天地為媒，拜神為媒嘅做法。
要有媒之原因，出於結婚為兩家大事，並非純粹男女情投意合。後生男女，入世未深，未必要諗到咁遠。男女婚後唔夾，搞到兩家不和，又或者兩家唔夾，搞到夫妻都唔好過。做媒責任重大，要清楚兩家，俗語謂「查家宅」，就係咁道理。
如此亦非單單華夏而言，就如舊時西方猶太人，篤信宗教，男女唔會無故見面，見面就為結婚。若有家有意，就搵人做媒，查好晒男女同家底。媒人甚至有專職，要收錢嘅。
自由拍拖興起之後，媒人唔再係婚姻嘅必備一環，離婚亦唔難。不過依然有人未能得偶，怕醜又好，事業太忙又好，周圍無啱嘅人又好，如此種種，就有生意如婚姻介紹所，速配相睇，以求撮合單身人士，都可謂叫媒。

方法
一般而言，媒本身並非職業，能為兩家謀合，只要熟悉兩家就可以，講通就可以。
古時西方各鄉各村，教堂為眾家之媒，無論天主教，定猶太教，身負神職，熟悉地方各人，可以撮合婚姻。或者會安排一啲聚會做機緣，以助撮合。
撮合至棹忌拉錯紅綫，雙方唔夾。如此，想婚姻美滿，古時會問於神明，問於天，尤其古時男女少見面，夾唔夾就要睇命理。唐人來講，多以時辰八字。西洋如猶太、印度亦會用占星術。咁就要靠熟悉依門嘅人。
現今睇夾唔夾，西方有利用新技術如遺傳基因，又或者性學，咁亦要有顧問專家。

生意
今下媒人，為一門大生意。由婚姻介紹所，到配對網站都有。

神祇
唐人亦有唔少神祇，同媒有關，人拜神謀求撮合。如女媧，為婚姻神祇。如月下老人，傳說會拉紅綫，暗中定下姻緣。

顧忌
撮合婚姻唔係易事，若然婚姻不合，誤人一生，於心有愧，招來怨恨。所以有謂，「唔做中，唔做保，唔做媒人三代好。」中間人、擔保人、媒人，責任大，會惹上麻煩，都係難做。
平安谷之詭谷傳說

《平安谷之詭谷傳說》（英文：The Forgotten Valley ，前名《平安谷·逐個捉》），係香港電視廣播有限公司拍攝製作嘅民初女性倫理懸疑恩仇電視劇，由黃浩然、蘇玉華同陳凱琳領銜主演，並由劉江、朱晨麗、龔嘉欣、阮兆祥同韋家雄聯合主演，編審湯健萍同蔡淑賢，監製陳耀全。故事主題係「一條封閉嘅村莊，一場男女嘅鬥爭」，講一條村重男輕女嘅故仔。
平安時代

平安時代（日文：平安時代）係日本一個時代嘅稱呼，年份為794年到1185年左右。當桓武天皇將個首都移到平安京（即係後來嘅京都）之後，平安時代就咁樣開始喇，好多貴族都喺平安時代做地方官，武士嘅制度亦都喺呢個時代形成。直到平家被消滅，源氏建立鎌倉幕府為止，呢個時代足足有390年嘅時間。當時有個叫紫式部嘅人寫咗一本叫源氏物語嘅書，都幾出名。
平家物語

平家物語係日本鎌倉時代嘅文學著作，作者不明，故仔講及日本平家同源家之鬥，平家之榮衰，成書十三世紀，鎌倉時代。日本叫軍記物語，西方稱之為史詩，之不過，其體裁為散文。按唐文應歸入去傳一類。故事有佛教思想貫通，經佛家傳播，見證榮衰之無常，就算幾咁威風，日後都會滅亡。
全書為十二卷，另有灌頂巻，為祕傳卷，視為平家物語之源由。
平家為平安貴族，平清盛盛極一時，權傾朝野，甚至凌駕王室，以其女平德子，嫁高倉天皇，又囚後白河天皇，捧外孫安德天皇，一度遷都福原，招來災禍。平清盛死後，三仔平宗盛承位，可惜無才，平家衰落。木曾義仲，源氏之後，入京趕走平家，木曾軍紀腐敗，又招到嫌倉源賴朝討伐，由細佬源範賴、源義經入京，木曾義仲遭伐而死。源義經功高，受後白河法皇所信，攻滅平家。平清盛之妻平時子，抱外孫安德天皇，以及三神器，一同跳海而亡。源義經功高震主，招得大佬源賴朝所忌，而遭追殺。一度受藤原秀衡所庇。唯秀衡死，亞仔藤原泰衡，轉投源賴朝，迫死源義經。

旨意
起首講及全書要旨
祇園精舎の鐘の聲、諸行無常の響き有り。 沙羅雙樹の花の色、盛者必衰の理を顯す。 驕れる者も久しからず、唯春の夜の夢の如し。 猛き者も遂には滅びぬ、偏に風の前の塵に同じ。
由日文譒出來，意謂「祇園精舎，響鐘之聲，響出諸行無常。娑羅雙樹，顯花之色，顯出盛者必衰。驕者無久，唯如春夜之夢。猛者遂滅，如同風前之塵。」
諸行無常，盛者必衰，正正講平家盛衰無常沒由盛而衰，無可避免盛者必衰，出自佛家仁王經，原句為「盛者必衰、實者必虛」。

版本
平家物語，有兩類版本。一種為話本，一種為讀本。話本為曲本，由盲人法師唱傳，一邊彈瑟琶，一邊唱曲詞，各地巡迴演唱，日本稱之為平曲。而讀本，就由話成本成冊，並有所增補。由於口述傳統，可見各有流派，以致有幾個版本。
平安夜

平安夜（英文：Christmas Eve）係指聖誕之前嗰個夜晚，喺每年嘅12月24號。
根據正式傳統曆法，聖誕其實由平安夜日落開始，因此耶穌出世亦係喺呢一晚。
平安夜傳統係佈置聖誕樹嘅日子（雖然而家通常一早就搞掂），亦都會食大餐。而部份基督教徒就會去做子夜彌撒。另外，傳說聖誕老人呢晚會派禮物畀世界各地嘅細路仔。

稱呼
平安夜亦都可以叫「聖誕前夕」。另外佢仲有個別稱，叫「聖善夜」，來自《平安夜》呢首歌嘅歌詞，不過好少用。
喺台灣，平安夜會叫「聖誕夜」，但係呢種叫法會造成混淆。喺粵語習慣，全個12月25日都叫聖誕節，所以「聖誕夜」就指聖誕節當日嘅夜晚，即係12月25日晚上。如果將之前嗰日嘅夜晚叫做「聖誕夜」，會令日子出錯。
平定

平定（越南文：Bình Định）係越南一省，省會歸仁，人口大約150萬。
平定縣

平定縣係中國山西陽泉一個縣，總面積1394平方公里，人口32萬。
廣州市真光小學

廣州市真光小學係中國廣東廣州冇咗嘅小學，位置喺越秀區一德路419號（近天成路口東南角）。學校喺1868年成立，2017年同隔籬嘅長堤真光中學合併而正式消失。

史
睇埋：廣州市真光中學
大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠（今日嘅六二三路）搞真光書院，但1878年因火燭而燒冧，學校逼住搬到十三行東邊嘅仁濟路。學校搬到仁濟路後，由於隔籬係豫章書院同潮州會館，所以真光出現中西式嘅教學交匯特色。
1912年，真光書院改名做真光女子中學，重喺四年後加開小學部、幼稚園同大學部呢啲機構。但1938年因廣州淪陷，除咗小學部同初中部之外，其它都搬嗮香港嗰邊避難。中華人民共和國成立之後，學校亦受到「唔畀有私人機構」規定同文革「破四舊」浪潮影響，先後改名做廣州市公立十九小學、中區太平街小學及仁濟路小學。但1958年因中山醫學院第二附屬醫院（今日嘅中山大學孫逸仙紀念醫院）要征地兼擴大規模，學校亦搬到石公祠直街入面繼續辦學直到1995年撤出。
1995年9月，學校又搬到一德路近天成路口繼續辦學。半年後亦改返之前嗌過嘅廣州市真光小學。1999年9月同一德西路小學（位置大概係越秀區兒童公園嘅所在地）合併。重喺5年後又同新橋市小學合併埋。
2017年1月7號，越秀區教育局為咗整合越秀區當地嘅教育資源，將隔籬嘅長堤真光中學合併埋，初步改名做「越秀區真光實驗學校」。同年9月22號正式同隔籬嘅真光小學合併咗兼改名做廣州市真光學校兼喺同年11月11號揭牌。原先有住一個世紀嘅「真光小學」校名正式成為歷史。
廣州市立信職業技術學校

廣州市立信職業技術學校係中國廣東廣州嘅民辦職業技工學校，1946年開辦，位置喺越秀區米市路學宮街51號之一。

校服色
間嘢嘅校服色同廣州市財經職業學校完全一模一樣。
廣州市第100中學

廣州市第100中學係中國廣東廣州一間冇咗嘅中學，1968年成立，2004年底同11中合併而消失。
學校位置大概喺荔灣區龍津西路豆腐畝1號。2004年底同11中合併後時隔一年，原校址曾經接收過攞咗12中做教學樓嘅立賢中學；立賢喺2007年搬到前36中校舍後，原校址做咗荔灣區華僑外國語學校嘅校舍。
廣州市真光中學

中華人民共和國成立之後，喺廣州白鶴洞嘅真光中學畀咗市文教局睇住。1950年秋，受教會津貼嘅真光因嗰時美國政府同中國斷交而斷嗮糧，加上學費太高而勁跌到得返180幾位學生，好彩廣州市教育局出咗8400幾萬先可以繼續撐落去。
1952年～1954年秋：真光中學先後改辦成中山大學工農速成中學同粵秀師範初師部。
1954年秋：又改辦返普通完全中學，但改名做廣州廿二中。
1956年秋：奉命調整為初級中學。
1959年：學校變成廣州市系統四個先進單位之一。
1960年秋～1962年，學校實行中學五年一貫制嘅教育試驗。

文革時期
1966年文化大革命爆發，學校嘅大樓同教學設備俾人揼爛，連圖書、冚唪唥嘅科學儀器、生物標本都整爛埋，甚至連真光堂嘅部分建築都唔例外。後嚟使咗大概廿萬將協贊堂嘅綠瓦頂拆嚟整返，但就改成平頂結構。1969年秋復課之後，改成全日制普通完全中學。

幾次搬走
1976年，真光搬到海珠區洪德路（大概洲頭咀隧道附近）繼續辦學，原白鶴洞真光女中校址改成廣州市外國語學校。1981年秋，外國語學校同西村嘅廣州師範學校（今日嘅廣州市協和高級中學）合併，廿二中再搬返白鶴洞繼續辦學。

學校復名
喺真光嘅海內外校友嘅呼籲同要求之下，政府喺1984年10月14號批准學校改名做「廣州市真光中學」。

嶄新發展
1995年：成為廣州市第一批市一級學校。
1999年：按廣州市人民政府嘅城市體制改革要求，學校定位到芳村教育嘅龍頭兼視窗學校。
2002年9月：開辦廣州市真光實驗學校。
2002年12月8號：歷屆真光校友喺白鶴洞搞創校130周年、白鶴洞本部建校85周年聚會，重新開咗真光樓同新校門。
2003年：開辦真光中英文小學，形成一體兩翼嘅辦學體系。嗰年重升級到省一級學校。
2007年12月：學校升級成廣東省第一批國家級示範性普通高中同第一批廣東省普通高中教學水準優秀學校。
2011年：喺嶺南灣畔恢復返公辦初中。

校外出血案
2013年6月8號上晝11點半（UTC+8）啱啱結束高考無耐，學校門口出咗單血案，有位高三（８）班嘅19歲嚴某考生喺學校正門對面嘅大口九飲吧買嘢飲時，俾宋某用刀銡傷咗，第一時間俾白車送到附近嘅廣鋼醫院，後嚟轉到廣醫三院搶救，最後無大礙。
據部分現場目擊者透露，案發之前有位卅幾歲嘅犯罪嫌疑人宋某一直喺大口九飲吧等高三（８）班嘅嚴某考生出嚟。當日11點半，嚴某喺學校出嚟時俾宋某直接銡傷。事發後，廣州市招考辦通知各個考點加派安保，確保考生安全出入考場。根據公安調查，初步懷疑犯罪嫌疑人宋某同嚴氏考生嘅阿爸阿媽有拗撬，從而有預謀噉向嚴某搞報復行動。

懷疑諾如病毒感染
2016年2月27號，有學校家長同學生反映當日凌晨同朝早，有學生集體腹瀉同嘔吐癥狀，懷疑集體食物中毒。當日好多學生話食咗學校飯堂啲餐餸之後又屙又嘔，集體嚟嗮隔籬嘅廣鋼醫院睇病。校方收到料後向食堂、宿舍、課室同飲水機搞全面清潔同消毒。當日申時中段，據荔灣區疾控中心鑒定，初步排除食物中毒嘅可能，懷疑呢次集體又屙又嘔同諾如病毒傳染有關。
廣州市第10中學

廣州市第10中學，之前嗌過私立興華中學，係中國廣東省廣州市嘅一間完全中學，喺1906年開辦，有兩個校區，都喺越秀區入面。

校服色
學校嘅校服色：
短袖：　　，袖口有條好幼嘅　邊。
長袖：　　　，左右對稱。

史
學校之前係鹽務緝私統領舊衙門署同原日酒樓茶室總工會會所。1906年，國外幾位華僑、基督教同部分熱心辦學人士靠捐錢同變賣部分房地產、向銀行借錢，夾埋用咗成11萬幾蚊買咗嗰笪地做學校。雖然初期改咗好多次名，但最後定咗係「興華中學」。1953年9月，嗰時政府規定唔畀有私人機構關係，結果將私立興華中學同私立繼昌學校合併兼改名做「廣州市第十中學」。2004年4月俾廣州市人民政府評為市一級學校，同年由於越秀區教育局調整教育佈局，將廣州市第46中學同呢間學校合併埋。
廣州市第116中學

廣州市第116中學係中國廣東廣州一年全日制中學，1978年開辦，位置喺白雲區良田金盤村良田中路180號。
呢間學校喺原先79中舊址嘅基礎上開辦，主要招收竹料鎮良田地區住啲小學六年級畢業生入學為主。

校服色
短袖
衫：　，有領有紐扣。領同袖口都係　帶　邊，左右對稱。
褲：　，兩邊各有條中等厚度嘅　線。
長袖
衫：（待查）
褲：（待查）
風褸
（待查）
廣州市真光學校

，之前嗌過長堤真光中學、廣州市第九中學同長堤中學），係中國廣東廣州嘅中小學配套學校，1953年成立，有兩個校區，位置都喺越秀區入面。
佢係真光中學屬下嘅一間分校。

兩個校區
中學部：長堤大馬路348號（愛羣大酒店附近，威力斯酒店正對面）。
小學部：一德路419號（近天成路口東南角）

校服色
短袖：
衫：　，袖口同領有
褲：　，右邊褲腳有一堆帶Changdi Truelight嘅字樣。
長袖：
衫：　，兩邊帶有　　相間嘅邊，左右對稱。
褲：純
風褸：　　　，左右唔對稱。

晚清時期
大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠（今日嘅六二三路）搞真光書院，但1878年因火燭而燒冧，學校逼住搬到十三行東邊嘅仁濟路。學校搬到仁濟路後，由於隔籬係豫章書院同潮州會館，所以真光出現中西式嘅教學交匯特色。

中華民國時期
1912年，真光書院改名做真光女子中學，但學校喺1930年畀中國人收返，重分別喺白鶴洞培真路（真光女子中學）同仁濟路（私立真光女子初級中學）搞咗間學校。同年5月喺潮州八邑會館，廣東省同鄉會集體歡迎孫中山發表革命演講。1924年7月5號，中共地下黨喺學校嘅豫章書院搞咗指揮部領導沙面3000位洋務工人搞反帝大罷工。
1937年7月7號，由於抗日戰爭爆發，部分真光嘅學校搬到香港一帶繼續辦。由於1938年廣州淪陷，仁濟路嗰邊嘅真光開咗初中部，校名重一度改名做真中中學。

中華人民共和國時期
長堤真光中學正門（2014年7月4號）。而家大門上邊嗰啲字同大門嚿校徽都喺2017年10月19號一齊拆咗。
1953年，由於中國唔畀有私人機構嘅關係，加上出現學校整合大高潮，所以私立新潮中學同真中中學合併咗，變成長堤中學，第二年秋天改咗廣州市第九中學。
直到2000年，學校正式改返之前嗌嘅「長堤真光中學」。2003年5月，學校升級為越秀區一級學校。2006年4月正式升為廣州市一級學校。
2017年1月7號，越秀區教育局為咗整合越秀區當地嘅教育資源，將隔籬嘅真光小學合併埋，初步改名做「越秀區真光實驗學校」。喺同年9月22號正式同隔籬嘅真光小學合併咗兼改名做廣州市真光學校兼喺同年11月11號揭牌。

辦學規模
呢間學校有30個教學班，入面有先進嘅電教設備同閉路電視系統，冚唪唥嘅課室都有電視聯網。喺2001年，學校又整咗電腦校園網路工程，入面有200幾個信息點，重實現咗教學同辦公電腦化。入面重有2間一共有120台機嘅電腦課室；2間多媒體綜合課室同1間老師嘅電子備課室。重有整咗電子教學平台嘅理、化、生實驗室同語言實驗室等。
廣州市知用中學

到咗1926年，隨住知用中學嘅教學質量進步，好多學生入嚟讀書，除咗之前嘅紙行街校舍之外，重喺詩書銜（依家係詩書路）嗰邊租咗房屋嚟做新校舍。嗰時學校為咗幫啲工讀學生畢業，重整埋印刷機、仿宋體鉛字同埋製造竹器。由於國共合作搞到好多學校都出咗幾個猛人出嚟，知用中學亦唔例外。蔣介石發動革命嗰陣就亂咁殺啲猛人，搞到廣州都中埋招。到咗1927年4月15號，李濟深、古應芬、李福林、陳孚木同埋鄧彥華5人組咗個特別委員會宣佈廣州戒嚴，錢大鈞做戒嚴司令，殺共產黨員同埋同共產黨有聯繫嘅人。結果學完佛法返嚟嘅共產黨嘅其中一個首領——謝瀛洲，喺國民黨嘅地盤入面重同廣州市公安局長鄧彥華做咗特務，嗌啲人喺知用中學入面生多啲共產黨分子，重強制知用中學馬上解散嚟霸咗間知用中學。後嚟知用中學就收到水，就猛咁同人拗咗7日咁耐，重得到社會支持，搞到廣州市公安局都唔夠膽霸咗間知用中學。1928年鄧世增（李濟深嘅參謀長）做廣州市公安局長嗰陣，有人喺書坊入面執到本以前知用中學做過國文教員嘅李少陵翻譯嘅比達哥柏堅嘅《告少年書》，本嘢嘅封面印住「知用零碎叢書之二」，就話呢啲係罪狀，計劃將知用中學入面啲人全部殺嗮。後嚟知用中學聽到呢個消息之後就話冇出版過啲噉嘅書。重有，哥柏堅都唔係共產黨嘅黨員，佢係個無政府主義者，而呢本嘢主要係講無政府主義，唔好同宣傳共產主義搞亂。後嚟廣東省教育廳派張資模入到學校面調查，不過佢哋乜都查唔到，後嚟就窉咗呢隻無哩頭嘅講法啦，佢重請埋李民欣（李濟深嘅副官長，同鄧世增係同黨）嚟幫手，最後先至話知用中學冇事。

重建
到咗1932年，謝瀛洲做咗廣東省教育廳長嗰陣就開咗一次會話要解散知用中學，但係就得個吉。後嚟知用中學經過咗幾次嘅艱苦鬥爭，最後得以發展。由於佢租嘅校舍太過分散，所以啲人就捐咗啲錢喺百靈路菜地買咗10畝地嚟起校舍。雖然初期就話好平，但係後嚟因為好多華僑返嚟投資買地，搞到百靈路嘅地皮都貴咗。而新嘅校舍喺1931年開始喐手，到咗1936年先至起好，不過起樓就一共用咗差唔多白銀20萬蚊。而知用中學就一邊起校舍，一邊完善啲設備。新校舍起好之後，一大堆學生就一窩蜂噉去讀書。到咗1932年，成間學校已經有25個班咁多，男女學生仔加埋有1380位。嗰時知用中學已經變咗廣州市比較出名嘅私立中學。

抗日戰爭爆發
1931年係知用中學校務發展嘅高峰期，九一八之後就開始亂。到咗1937年7月7號，為咗配合抗日戰爭，知用中學嘅課程加咗防毒、救護、通訊、軍訓呢啲科嚟玩抗日救國嘅思想教育。喺飛機炸廣州嗰陣，廣州市入面嘅學校老師同埋學生仔全部都返嗮舊陣時住嘅地方或者去咗港澳地區，重有啲學校搬咗出去其他城市度避難。不過知用中學就冇搬到，而係喺學校入面加咗啲防空設備嚟避難。1938年夏天廣州淪陷之前，知用中學喺佛山市南海區里水同埋順德區大良鎮整咗兩間教學地。開咗課個幾月，廣州就淪陷咗。嗰時，知用中學嘅原嚟學校地方同埋里水教區入面啲設備都冇嗮，凈係的返大良地區先有。嗰時去粵北地區交通不便，搞到學校喺1939年2月暫時搬去澳門青洲。
後嚟，有間山寨廠嘅廣東省教育廳嗌鄺家鼎去澳門氹啲知用中學嘅學生同埋老師返廣州，允許將百靈路嗰邊嘅校舍畀返知用中學，不過佢哋唔䎺。嗰時香港三青團領導人劉世達、王淑陶決定發展港、九、澳三青團，佢哋要求知用中學喺澳門負責發展澳門學校入面嘅三青團組織，氹啲三青團嘅人入返去中國內地，重講到天花龍鳳噉。後嚟知用中學喺澳門係臨時學校，就唔畀佢哋咁做。知用中學喺澳門嘅青洲入面逗留咗3年咁耐，雖然話日本仔成日氹知用中學返廣州，大部份嘅知用中學嘅學生仔同埋老師返咗中國內地，但係仍然有少數老師同埋學生仔響澳門嘅水坑尾分校入面睇實啲嘢到日本仔投降為止先至返去。
1938年2月，知用學社嘅一部分社友響香港開咗間香港知用中學。
1939年春天，知用學社嘅一部分社友響越南西貢開咗間越南知用中學。
不過以上呢兩間知用中學係同嗰陣嘅廣州知用中學係完全唔啦更嘅。
1942年夏天，知用中學返嚟中國內地入面。佢就唔係返廣州啦，而係去咗韶關嘅乳源縣入面唞咗1年，不過附近啲村嘅人好少咋，佢哋凈係識耕田，學校雖然話唔使收錢就話有得讀書，但係佢哋都唔想去。後嚟乳源縣長劉德聞話乳源縣入面有間立中學校響度，佢驚咗知用中學喺乳源入面搞事，就同廣東省教育廳長黃麟書一齊玩死間知用中學。不過知用中學唔想同佢哋玩喇，就搬咗去湖南省郴州市郴縣良田鎮入面。

日本仔投降之後
到咗1945年，廣州入面嘅各學校開始重新招生，就組織咗廣州市私立中上學校聯誼會，揀咗國民大學、廣州大學、嶺南大學、知用中學、教忠中學、培正中學同埋越山中學呢7間學校做理事。後嚟呢7間學校嘅代表去咗廣東省教育廳同埋廳長姚寶猷傾收費標準，傾掂數之後就進行招生喇。到咗1946年，由於貨幣貶值，加上物價動盪，搞到有湖南籍嘅學生嘅家長寄咗一個月嘅餐費畀知用中學啲學生仔，但係攞到錢嗰陣，因為通貨緊縮，搞到一個月嘅餐都搞唔掂，搞到學生要退學先至得。後嚟知用中學知咗呢件事之後，就開始收學費同埋膳費嚟買米保存，費事搞咩冬瓜豆腐出嚟。

解放戰爭時期
解放大軍落到嚟華南地區嗰陣，廣州嘅綏靖主任余漢謀就話各間學校快啲同我走佬啊，不過啲私立學校同埋公立學校都唔想停課。後嚟搞到廣州市私立中上學校聯誼會理事嚟出手先至話開課。

解放戰爭之後
喺廣州解放咗之後，知用中學嘅老師同埋學生都得到共產黨同埋政府嘅關懷同埋教育，政治思想同埋教學質量喺度唔停噉進步。到咗1956年嘅夏天，廣州市人民政府根據學校老師同埋家長嘅意見，將間私立嘅知用中學改名做廣州市第28中學，成為一間有初中同埋高中夾埋有35個班嘅完全中學。

改革開放之後
1982年，知用中學變咗廣州市第一批實行校長負責制嘅學校。
1983年，學校改返個名做廣州市知用中學。
2000年，學校被評為廣東省一級學校、廣東省普通高中教學水準優秀學校、廣東省綠色學校、廣東省現代教育技術實驗學校同埋中央教科所全國教育科研實驗先進單位。
2006年，同廣州市第九十九中學合併。
少年滋味

《少年滋味》（Taste of Youth）係張經緯導演嘅一齣紀錄片。睇2015年嘅香港，喺萬人音樂會嘅歌聲之下，拍抵新生代嘅生活；九個鍾意音樂嘅後生仔女，訪問之中有淚有笑，講出佢哋嘅甜酸苦辣。2016年7月28號上映，片長78分鐘。
少年的你

《少年的你》（英文：Better Days），係2019年上畫嘅中國大陸電影，由周冬雨、易烊千璽主演，曾國祥執導。電影改編自中國大陸網絡愛情小說。
雖然佢係套中國大陸電影，但由於導演同一啲幕後人員都係香港人，所以依然有資格競逐香港電影金像獎，結果掃咗包括「最佳電影」喺入面嘅8個獎做咗大贏家，當中周冬雨更首度贏出金像影后寶座。
少年宮

少年宮係社會主義國向細路提供課外活動嘅公共建築，例如技能培訓、提供文藝活動等。

史
1930年代以嚟，蘇聯嘅先鋒運動同埋先鋒宮嘅形成同埋設立，影響到其他社會主義國，喺中國就出現少先隊同埋少年宮。
1980年代之後，中國少年宮嘅政治色彩稍為減弱，並提供包括聲樂學習、外語培訓、電腦技能培訓等培訓課程。
少年自讀日記

《少年自讀日記》（粵拼：siu3 nin4 zi6 duk6 jat6 gei3）係套美國嘅劇情電影，喺2012年9月8號上畫。呢套戲片長103 分鐘，票房有33,400,000 美金。
少年魔法號角

《少年魔法號角》（德文：Des Knaben Wunderhorn）係一本好出名嘅德國民謠集。
少年警訊

少年警訊（英文：Junior Police Call，簡稱：少訊；縮寫：JPC），係香港一個非牟利註冊團體，喺1974年7月由前警察公共關係科總警司凌基理先生創辦。總部設於警察公共關係科，支部分佈喺全香港二十個警區之內。

背景
警察公共關係科轄下嘅少年警訊及青少年聯絡組負責全香港嘅少年警訊活動，以及制定有關工作同政策。除咗日常行政工作之外，亦主要負責以下職務：
製作少訊電台節目；
製作少訊月刊；
籌辦全港性嘅大型少訊活動；
領導才能同管理技巧訓練；
監察支部活動；
與少訊支部、其他政府部門同青少年團體保持聯繫。
各警區嘅警民關係組負責嗰區少訊支部嘅所有事宜，包括：
招募會員；
設立少訊諮詢會、學校支會同少年警訊領袖團；
設立少訊諮詢會同學校支會；
警務知識同個人發展訓練；
管理區支援組同統籌該區義務工作事宜；
統籌該區嘅少訊活動；
與其他政府部門、學校、社區團體保持聯繫。

宗旨
鼓勵同加強香港警方與青少年之間嘅溝通同認識。
促進青少年與警方合力撲滅罪行。
發展青少年對社會嘅責任感同灌輸正確嘅價值觀。
提供多元化嘅活動同訓練，培育領導才能，裝備佢哋成為未來領袖。

電視節目
「少年警訊」電視節目喺1974年6月啟播，係一個15分鐘嘅節目，主要介紹少訊嘅活動同最新消息。喺1994年9月，「少年警訊」同「警訊」合併成為一個30分鐘嘅節目。

會員制度
少年警訊會員分為以下嘅級別：
會員：
6–25歲
對香港警務工作有興趣
領袖：
10–25歲
已經成為少年警訊會員最少一年
完成四個主要訓練同取得合格
深資領袖：
10–25歲
完成四個主要訓練同取得合格
承諾服務少年警訊總部同分區少年警訊
由警民關係主任推薦
導師：
需要經由所屬警區警民關係主任推薦
持有傑出獎章嘅深資領袖，經由秘書處核准
身為參事會員/ 支援組幹事
現職或退休警務人員
少年警訊另設有以下會員組別畀有志參與少年警訊，但係已經超過少年警訊會員年齡嘅人士參加:
參事會員：
25歲或以上
之前係少年警訊會員/領袖/深資領袖
願意繼續服務少年警訊
由警民關係主任推薦
支援組幹事：
25歲或以上
具備合適嘅專業資格或相關嘅經驗（例如：警務人員、老師、社工）
願意服務少年警訊
由警民關係主任推薦
少訊智庫
25歲或以上
曾經/現時係少年警訊會員；
獲會員事務委員會推廌；
並得到少訊中央諮訊委員會同意。
少年宮站

少年宮站係深圳地鐵一個站，喺蓮花山南側，規劃中嘅鵬城一路下面，站嘅東側係深圳少年宮，西側係深圳書城中心城。個站2004年12月28號啟用，係龍崗線同埋龍華線唯一一個轉車站。
深圳書城中心城
深圳圖書館、音樂廳
深圳圖書館
深圳市少年宮
深圳圖書館夜景
江蘇大廈
兒童醫院
打上花火

《打上花火》（粵拼：daa2 soeng6 faa1 fo2，日文：打上花火／うちあげはなび uchiage hanabi */?）係日本女rapper DAOKO嘅第3隻單曲，製作人係米津玄師。2017年8月16號由TOY'S FACTORY發賣。呢隻歌亦係電影動畫《煙花，應該和誰看》嘅作品主題歌同插曲。
打交

打交，係出手出腳，互相攻擊嘅行為；用到威力頗低嘅架生時，例如棍，都會叫做打交。若果武器殺傷力大，例如利刃，就會用到開刋、劈友、械鬥等詞語，多數唔算打交。
細路仔打交有時當玩，係習武之源，好似細鳳好細個已經鍾意玩打交，收尾成為李小龍。
打交唔同打人，前者有拳來腳往嘅意思，後者所指嘅係一方打一方捱嘅情況。
同「打」近義嘅「毆」字，可以同某啲字配合成貶義詞——例如：毆打代表其中一方冇得／冇（乜）本事還手，當強方有幾個人又圍困到弱方，又叫圍毆；毆鬥指場交打起嚟好唔光彩……
彼此都有功夫底子，並且遵守規則嘅打交，又叫做比武／比試／講手，雙方鬥體力、反應、技術同埋心理質素，中國師傅講話係包括埋比武德。
有傳「打交」演變自交打。打架係唔少其他品種中文（包括現代漢語）嘅詞語，唔係粵文咖。
兩個人打交，又叫單挑或者隻揪；人多啲嘅話，稱為打群交。
打乞嚏

打乞嗤，或者齋叫乞嗤，書面語叫噴嚏，係鼻同嘴嘅突然反應，係因為鼻受到刺激（譬如凍空氣、病菌）引起，通常會連埋個嘴嘅口水噴出嚟（叫「飛沫」），係傳媒病菌嘅一大途徑。
打他加打阿華打拉都拉斯

打他加打阿華打拉都拉斯出世1987年9月29號 印度別哈邦帕拿縣國籍 印度職業孟買科技理工學院助理教授出名原因23歲做咗孟買科技理工學院嘅助理教授之後，佢就成咗印度人猛咁講嘅話題。
打他加打阿華打拉都拉斯（粵拼：daa2 taa1 gaa1 daa2 aa3 waa4 daa2 laai1 dou1 laai1 si1；印地文：तथागत अवतार तुलसी
；阿參文：তথাগত অৱতাৰ তুলসী
；英文：Tathagat Avatar Tulsi；1987年9月29號—）係印度別哈邦帕拿縣人，印度嘅物理學家兼出名神童。佢喺9歲時就完成咗高中嘅課程，喺10歲同12歲嗰時分別從帕拿科技學院（而家係帕拿大學（英文：Patna University））攞咗理學士同理學碩士返嚟。喺2009年8月，佢重喺印度科學理工學院（中文：印度科學理工學院）攞埋哲學博士返嚟，嗰時佢先係22歲。2010年7月，佢喺孟買科技理工學院提供咗個助理教授嘅職位入去做。
喺佢17歲入讀哲學博士嗰陣，記者就採訪咗喺印度科學理工學院嘅物理部啲人，讚佢係個好敬業同好有敬愛嘅人，但係佢唔認自己係神童。

生平
打他加打阿華打拉都拉斯之所以喺印度，係因爲喺佢9歲嗰陣搞掂嗮高中課程，入咗去帕拿大學度讀書。喺10歲嗰陣攞埋理學士，甚至喺12歲重攞埋理學碩士返嚟。
喺2001年，由於佢喺印度出咗名，而俾人廣泛關注，尤其係印度嘅科學技術部重將達他格阿華他督斯列入咗喺德國頒布嘅諾貝爾獎得獎列表入面。結果噉就鬧出咗個笑話，話係個假嘅神童。而阿華打拉都拉斯就解釋話，雖然德國頒布嘅諾貝爾獎得獎列表入面，畀咗佢3次好深刻嘅印象，但凈係得前2次係冇叫佢返去同佢傾偈，而第3次喺拜恩祖斯夫臣嘅靈感入面，就搵唔到任何嘢。就根據呢個拗數入面講，阿華打拉都拉斯話佢係因為受到考哲學博士嘅沮喪而困擾。而佢打算返轉頭攞返哲學博士，就係為咗要變成一位科學家。
扒獨木舟

扒獨木舟，又叫划獨木舟，係種用獨木舟嘅扒艇運動，廣義上會包埋用皮艇嘅扒皮艇（或者叫皮划艇）。
扒王之王

扒王之王（粵拼：paa4*2 wong4 zi1 wong4）（英文：Steak Expert）係香港一間專營牛扒嘅連鎖式餐廳，全盛時期喺香港各區開設三十幾間分店，最後一間沙田娛樂城分店喺2023年1月15號結業。2020年9月喺旺角彌敦道開咗間名為扒王一哥嘅分店，不過扒王之王喺7月上旬於旺角山東街重新開店後冇幾耐，扒王一哥喺2023年9月頭執笠。公司創辦人係香港息影女星林珍奇個老公李德麟。

歷史
李德麟有長期批發凍肉嘅經驗，1999年決定進軍飲食界，喺九龍紅磡搞間扒王之王，標榜平民價錢食酒店牛扒，得到一時人氣，吸引好多人慕名幫襯。取得成功後，扒王之王不斷喺香港各區開設分店。據香港貿易發展局資料顯示，扒王之王集團有幾百名員工（200至500人）。

特色
扒王之王旗下部份餐廳喺全盛時期用「扒王里」、「扒出味來」，「山口料理」等品牌經營。喺2004年至2006年期間更喺報章同RoadShow等媒體平台進行宣傳。喺2008年金融海嘯時期，為吸客，各間分店甚至搞大特惠嘅「抗海嘯」餐單、免加一服務費、全日八至九折招徠，其中荃灣金荃大廈店（已結業）曾經喺2008年第三季提供$12至$14起嘅午餐外賣飯盒。到2009年1月，尖沙咀分店一連12日用$2或$3象徵式收費，每日賣300個飯盒。

衰落
2010年代初，扒王之王被指食品水準、服務水平漸漸不穩，受到網絡留言攻擊，加上租金大幅上升。結果，扒王之王進入衰落期，多間分店陸續結業。當中喺2014年5月，荃灣分店俾業主指欠租一個月，入稟高院追討租金，並要求餐廳遷出一事被登上報紙。不過，嗰時間舖已經收咗檔。截至2021年2月，扒王之王只剩下沙田唯一一間分店。

事件
2006年6月4號前夕，李德麟用九千蚊月薪請「巴士阿叔」陳乙東做樓面公關。無耐「阿叔」引成班記者登門采訪，之後又有三條大漢上門打佢。老闆娘知事後即向老公炒大鑊，重食安眠藥食到入醫院。最後陳乙東離職。
德坭立交

德坭立交係廣州一座立交，1964年落成，係建國後廣州起好嘅第二座立交橋，連通東風路、康王路同荔灣路，並且橫跨廣茂鐵路（中文：廣茂鐵路）。附近有廣州市少年宮、流花湖公園同廣雅中學（中文：廣雅中學）。

名
德坭立交係因德坭路（而今改做東風西路其中一段）得名。
德城區

德城區係中國山東德州一個市轄區，總面積539平方公里，人口57萬。
德國鹹豬手

德國鹹豬手係德國菜入面出名嘅菜式，用原隻豬手烚完再烤焗，外皮脆卜卜，肉質嫩滑，配埋啤酒同德國酸菜一齊食。
德城

德城（韓文：덕성군／德城郡 Tŏksŏng gun */?）係朝鮮民主主義人民共和國咸鏡南道嘅一個郡。
德塞夫勒

德塞夫勒（法文：Deux-Sèvres）係法國新亞奎丹其中一個省，編號79，首府尼奧特。
德國馬克

德國馬克（Deutsche Mark）係德國舊時嘅流通貨幣，1948年開始發行，用咗50幾年之後喺2002年畀歐羅取代。

歷史
「馬克」呢個名喺1871年德國統一後開始用，而第一套馬克喺1873年先發行，叫做黃金馬克（中文：黃金馬克）。後嚟因為一戰爆發，發鈔嘅德意志帝國銀行（中文：德意志帝國銀行）決定取消金本位制嚟保障黃金儲備，金馬克亦都唔再發行。但係新版嘅紙馬克（中文：德国纸马克）因為政府亂咁印銀紙嚟應付軍費開支，搞到通貨膨脹，幾億馬克先換到一蚊美金。1924年，帝國馬克（中文：國家馬克）開始取代嚴重貶值嘅紙馬克，成為德國嘅流通貨幣。直至1945年打輸二戰俾同盟國瓜分，西面嘅同盟國佔領區（嗰時重未有西德）喺1948年合併之後先開始印德國馬克。
德國麻疹

德國麻疹，又叫風疹，係種傳染病，由德國麻疹病毒引起，主要感染細路，癥狀主要係皮膚出疹。佢可以用疫苗去預防。